Kære udstiller

Vedhæftet er kåringstilmelding for 2017. Husk dog at tilmelding kun er gældende hvis alle paskopier er vedlagt (brug af scanner/kopimaskine er desværre nok nødvendig). Vi håber der kommer rigtig mange i år, og vi kan sige at vi (som altid) glæder os til at se jer alle – både tilskuer, udstillere og firbenede.

Det er igen i år tilladt at opstalde I trailer (ikke løs i paddock eller bundet udenfor trailer), dvs. at det er tilladt at din hest står i traileren på dagen, hvis den er under opsyn og naturligvis er fortrolig med at stå der. Al parkering foregår på folden, hvor der er opstillet P-skilt. Trailerparkering må ikke foregå på det stenbelagte areal. Respekter venligst dette.

Vi henstiller til at alle rydder pænt op efter sig, uanset hvor man færdes og er med til at holde en god tone, så stemningen hele dagen er i top.

Tilmelder man sin hest løsspringning, forventes det at denne er trænet i dette mere end en gang hjemmefra. Er der ikke plads i tidsplanen, forbeholder DSAH sig ret til at aflyse den ikke-obligatoriske del.

Igen i år søger vi villige sponsorer til både kåringsklasserne og lotteriet. Er du en glad giver eller vil hjælpe med at indsamle præmier, så send en mail til Tina på Tbomanns@gmail.com, så du kan komme på listen – har du en annonce du ønsker med i kataloget i forbindelse med sponsering af gaver, så send annoncen til samme adresse. I år er der behov for ekstra mange sponsorgaver, da der afholdes ordinær kåring, medaljekåring og rideklasser.

Vi skal gøre opmærksom på, at fremstilling af heste til kåring foregår med følgende dresscode:

* Fremviser bærer hvide bukser, med hvid skjorte eller DSAH trøje og LØBESKO
* Alle heste (med undtagelse af føl og plage) fremstilles i engelsk ridetrense med bid – Showtrense er IKKE tilladt.

Mønstring foregår på trekantsbane – se vedhæftede vejledning.

Løsspringning foregår efter DV’s principper – baneskitse vedlagt.

Skulle der opstå spørgsmål, står bestyrelsen altid klar med hjælp.

Med venlig hilsen

De kåringsansvarlige